Document ID: /roh_data/filtered/fineweb-2-filterrobots_roh.jsonl.gz/31806

Sco l'interpresa scriva, hajan 2’049 persunas visità la radunanza. Uschia eran represchentadas 19’847’043 aczias nominalas quai che correspunda a 91,25% da las aczias cun dretg da votar.
Las persunas èn vegnidas da tut la Svizra – quai ch'ha chaschunà colonnas sin l'autostrada, tar ils parcadis ed a l'entrada da la tenda.
Magdalena Martullo Blocher festivescha ses 47avel anniversari
La gronda surpraisa è stada la figlia pitschna da Magdalena Martullo Blocher ch'ha sunà flauta ed animà tut ils acziunaris e giasts da chantar per sia mamma. Ultra da quai han la Compagnia Rossini ed ils Tamburs da Domat embellì la radunanza generala.
Industria 4.0
Il futur saja la maschaida tranter process industrials e tecnologia d'infurmaziun, ha detg Magdalena Martullo Blocher, la scheffa da la Ems Holding. Uschia è vegni preschentà in apparat che surveglia vatgas. Quant fitg sa movan ellas? Tge temperatura han ellas? Èsi temp da mulscher?
RR novitads 06:00